24 Na ntwa yeo ya nywaga e meraro e bile le mehola? April o re: “Ee!” Ka ge ga bjale e le mmulamadibogo wa ka mehla e bile a phetše gabotse mmeleng, o re: “Go nthabiša kudu go tseba gore ke kgathile tema e itšego go leka go tagafatša leina la Modimo le go hlatsela gore Sathane ke moaketši.” Phihlelo ya April e bontšha gore bana ba rena ba ka emela therešo ka sebete, ba hlatsela gore ke baagi ba kgonthe ba Mmušong wa Modimo.—Mat. 21:16. Sehlopha se Bušago sa Dihlatse tša Jehofa se ile sa lokišetša gore meneelo yeo e tšwago go Dihlatse lefaseng ka bophara e romelwe modirong wo wa tlhakodišo. Ofisi ya lekala ya Dihlatse kua Manila e ile ya hloma komiti ya tlhakodišo bakeng sa go rulaganya modiro wa go aga goba go tsošološa dikarolo tše di kgomilwego ke ledimo le. Se se be se akaretša go aga le go tsošološa magae a Tacloban City a 167, magae a Ormoc City a 256, magae a Cebu City a 101 le magae a Roxas City a 218. Baithaopi ba 522 e be e le ba Philippines gomme ba 90 ba etšwa dinageng tše dingwe.